《会蔡子思张叔献二教授》
宋代·刘子翚

胶庠夙昔记追随，物变时移万事非。
晓阙风烟胡骑满，夜窗灯事故人稀。
中郎秉德无瑕颣，平子谈经有旨归。
独我衰迟愧朋友，蹉跎已觉壮心违。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。